钦定古今图书集成/历象汇编/历法典/第122卷 > 《算法统宗十》 > 句较求远之图
## 钦定古今图书集成/历象汇编/历法典/第122卷 > 《算法统宗十》 > 句较求远之图

十四寸八分为实，却以二表相减，馀六寸为法。除之，得一十尺零八寸，为后表相去之远。若以前表三尺，以退行一尺八寸乘之，得五尺四寸为实，却以二表相减，馀六寸为法。除之得九尺，为前表相去之远也。

窥望海岛歌

望岛知高法术奇。立来二表并高低表间尺数乘高
数以作实情更不疑。二表退行相减较减，馀为法以
除之。更将一表相加，并海岛巅高尽可知。另置表间
之尺数，以乘前表退行，宜前法除之，知隔水，水程远
近不差池。

假如隔水望木有竿，不知其高。立二表，各长一丈，前
后参直，相去一十五尺，从前表退行五尺，《人目》四尺，
窥望表与竿齐，平复从从表退行八尺，窥望亦与竿
齐，平。问竿高隔水各若干？

答曰：“竿高四丈，隔水广二丈五尺。”

法曰：置表高十尺，减人目四尺，馀六尺。以相去一十
五尺乘之，得九十为实。另以前表退行五尺，减去后
表退行八尺，馀三尺为法。除实，得三十尺，加表高十
尺，得竿高四十尺。另置相去一十五尺，以前表退行
五尺乘之，得七十五尺。仍以前法三尺除之，得隔水
广二十五尺。合问。

解曰：“前表是第一图以表望木，后表是第二图以表
望木，盖总设人不知，所以分作两图。其以隔水望木
为问，设窥望海岛为题，以重差为术，好事者引而伸。”